Document ID: /roh_data/filtered/Billingualer_Corpus_interleaved-de-rm.jsonl.gz/55

This is a text translated from German to Rumantsch Grischun.
"topspo(r)t '98" in Davos lädt ein zur Zeitreise in die Sportwelt des nächsten Jahrhunderts

Wie sieht der Sport im nächsten Jahrhundert aus und welchen Stellenwert hat er in der zukünftigen Gesellschaft? Diesen Fragen geht die Veranstaltung "topspo(r)t '98" nach, die am Samstag, 2. Mai 1998, im Kongresszentrum Davos stattfindet.

All jenen Leuten, die an Sport interessiert sind, selbst Sport treiben oder als Funktionäre mit dem Sport verbunden sind, will "topspo(r)t '98" ein spannendes und anspruchsvolles Programm bieten.

Im Zentrum steht eine Zeitreise ins Jahr 2018, zu der Christian Lutz, Direktor des Gottlieb Duttweiler Instituts für Trends und Zukunftsgestaltung, einlädt. Anhand eines Mikro Szenarios wird er ein mögliches Zukunftsbild des Sports skizzieren. Lutz leitet seit 1980 die "Denkfabrik" des Gottlieb Duttweiler Instituts. Sie beschäftigt rund 30 Spezialisten und Spezialistinnen und entwirft Zukunftsszenarien für Wirtschaft, Politik und Wissenschaft. Christian Lutz ist u.a. Vorsitzender der Eidg. Expertenkommission "Schweiz morgen", Mitglied verschiedener zukunftsorientierter Expertengremien und Vordenker für die Schweizer Expo 2001. Bereits 1991 hat er unter dem Titel "Gesellschaft, Freizeit und Sport in der Schweiz von morgen" Trends und Entwicklungen in verblüffender Manier vorausgesehen.

Martin Scheel, Extremkletterer der ersten Generation und während zehn Jahren einer der weltbesten Sportkletterer der Welt, heute Gleitschirmprofi Testpilot und Trainer des Schweizer Gleitschirm-Nationalteams, wird seine Sicht der künftigen Sportszene anhand einer Dia-Musik-Show schildern.

Zum Abschluss werden fünf junge Leute aus der Region Basel eine multimediale Show unter dem Titel "Mookie, Jez, Blueflame, Floormaster & DC Drotz" gestalten. Ihre Demonstration wird mit Sicherheit für anregenden Diskussionsstoff sorgen, geht sie doch u.a. folgenden Fragen nach: Ist Hip-Hop Tanz, Sport, Lebensgefühl, Szenenkultur oder bloss pubertäre Rebellion?

Zwischen 17 und 20 Uhr ist die Öffentlichkeit herzlich willkommen.

"topspo(r)t '98" wird organisiert vom Sportamt Graubünden und dem Bündner Verband für Sport und fasst die J+S Kaderkonferenz, die Delegiertenversammlung des Bündner Verbandes für Sport sowie die Verleihung des Bündner Sportpreises in einer einzigen Veranstaltung zusammen.

Gremium: Erziehungs-, Kultur- und Umweltschutzdepartement

Quelle: dt Sportamt Graubünden

Data: 28.04.1998

"topspo(r)t '98" a Tavau envida ad in viadi futuristic en il mund dal sport dal proxim tschientaner

Co vesa il sport or il proxim tschientaner e tge muntada ha el en la societad futura? Da questas dumondas s'occupa l'occurrenza "topspo(r)t '98" che ha lieu sonda, ils 2 da matg 1998 en il center da congress a Tavau.

Il "topspo(r)t '98" vul porscher in program pretensius e plain tensiun a tut quels ch'èn interessads al sport, che fan sez sport u che s'occupan dal sport sco funcziunaris.

En il center stat in viadi futuristic en l'onn 2018, al qual envida Christian Lutz, il directur da l'institut Gottlieb Duttweiler per tendenzas e furmaziun dal futur. Cun agid d'in scenario da micro vegn el a skizzar in maletg pussaivel dal sport futur. Lutz maina dapi 1980 la "fabrica da reflexziun" da l'institut Gottlieb Duttweiler. Quella occupa var 30 spezialists e spezialistas e creescha scenarios futurs per l'economia, la politica e la scineza. Christian Lutz è tranter auter parsura da la cumissiun federala d'experts per "la Svizra da damaun", commember da differents gremis d'experts che s'occupan dal futur e prepensader per l'Expo svizra 2001. Gia l'onn 1991 ha el previs sut il titel "societad, temp liber e sport en la Svizra da damaun" tendenzas e svilups a moda surprendenta.

Martin Scheel, alpinist extrem da la prima generaziun e durant diesch onns in dals megliers raviders da sport dal mund, oz profi da parasgulada, pilot d'emprova e trenader da l'equipa naziunala svizra da parasgulada vegn a preschentar sia vista da la scienza futura da sport cun agid d'ina show musicala da dias. Per finir vegnan tschintg giuvenils da la regiun da Basilea a furmar ina show multimediala sut il titel "Mookie, Jez, Blueflame, Floormaster & DC Drotz". Lur demonstraziun vegn senza dubi a procurar per ina discussiun fitg animada, s'occupa ella numnadamain tranter auter da las dumondas suandantas: È Hip-Hop saut, sport, sentiment da vita, cultura da scena u sulettamain ina rebelliun pubertara?

Tranter las 17.00 e las 20.00 è la publicitad cordialmain bainvegnida.

"topspo(r)t '98" vegn organisà da l'uffizi da sport dal Grischun e da la federaziun grischuna per sport e cumpiglia en ina suletta occurrenza la conferenza da cader da G+S, la radunanza da delegads da la federaziun grischuna per sport sco er la surdada dal premi da sport grischun.

Gremi: departament d'educaziun, cultura e protecziun da l'ambient

Funtauna: rg uffizi da sport dal Grischun

Data: 28-04-1998